AH ไตรมาสแรกมีสัญญาณบวก ปีนี้ดีขึ้นระยะสั้นแค่เก็งกำไร เข้าใกล้ช่วงโลว์ซีซั่น
AH ผลประกอบการ Q1/58 เริ่มมีสัญญาณบวก แต่ Q2 ยังไม่ดีหลังเข้าช่วงโลว์ซีซั่นและตลาดรอดูทิศทางค่ายรถยนต์รุ่นใหม่ของโตโยต้า แนวโน้มราคาหุ้นระยะสั้นคาดซบเซาต่อจากอุตสาหกรรมรถยนต์ที่ยังไม่ฟื้นตัว อย่างไรก็ตามรายได้และกำไรปีนี้มีแนวโน้มฟื้นตัวจากปีก่อน
2 มิ.ย. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (2 มิ.ย.) ว่า บริษัท อาปิโก ไฮเทค จำกัด (มหาชน) หรือ AH ประกาศผลประกอบการไตรมาส 1/58 เริ่มมีสัญญาณบวก 92 ล้านบาท ฟื้นตัวจากไตรมาสก่อนถึง 195% แม้ว่าจะติดลบจากปีก่อน 40% แต่แนวโน้มไตรมาส 2/58 คาดกำไรจะทรุดลง จากช่วงโลว์ซีซั่น และตลาดรอดูทิศทางค่ายรถยนต์โตโยต้าเปิดตัวรถกระบะรถรุ่นใหม่ Revo
แนวโน้มปี 2558 ประเมินรายได้เท่ากับ 15,738 ล้านบาท เติบโต 8% จากปีก่อน และคาดจะมีกำไรเท่ากับ 433 ล้านบาท ฟื้นตัว 18% จากปีก่อน ราคาหุ้นซื้อขายต่ำกว่ามูลค่าตามบัญชีต่อหุ้น 17.9 คงแนะนำ TRADING BUY ประเมินเป้าหมาย 17 บาท แต่แนวโน้มราคาหุ้นระยะสั้น คาดจะซบเซาต่อจากอุตสาหกรรมรถยนต์ที่ยังไม่ฟื้นตัว
 
อ่านต่อ…